દેખાવની વાત કરીએ તો, આ કંપનીના છેલ્લા પાંચ નાણાકીય વર્ષનું ટર્નઓવર /ચોખ્ખો નફો રૂ. ૩૫.૪૨ કરોડ / રૂ. ૨.૧૨ કરોડ (નાણાકીય વર્ષ ૨૦૧૪), રૂ. ૨૯.૭૧ કરોડ / રૂ. ૦.૨૫ કરોડ (નાણાકીય વર્ષ ૨૦૧૫), રૂ. ૨૫.૧૧ કરોડ / રૂ. ૦.૨૬ કરોડ (નાણાકીય વર્ષ ૧૬), રૂ. ૨૯.૬૨ કરોડ / રૂ. ૧.૨૮ કરોડ (નાણાકીય વર્ષ ૧૭) અને રૂ. ૩૬.૭૫ કરોડ ૨.૩૯ કરોડ (નાણાકીય વર્ષ ૧૮) થયેલ છે. તેઓએ ના. વ. ૧પ અને ના. વ. ૧૬ માં ટોપ અને બોટમ લાઈનમાં પીછેહઠ કરી હતી, અને આ પછી આ બંનેમાં સ્થિર વિકાસ કરેલ હતો. છેલ્લા ત્રણ નાણાકીય વર્ષમાં, તેમણે સરેરાશ શેર દીઠ આવક રૂ. ૩.૦૯ અને સરેરાશ આર ઓ એન ડબલ્યુ ૨૧.૨૯ ટકા દર્શાવેલ છે. તા. ૩૧.૩.૧૮ના એનએવી રૂ. ૧૬.૧૮ ના આધારે ઈસ્યુનો ભાવ ૩.૭૧ના પી/બીવી થી આવે છે, અને ઈસ્યુ પછીના એન એ વી રૂ. ૨૭.૭૪ના આધારે ર.૧૬ના પી/બીવી થી આવે છે. જો આપણે તેમની ના. વ. ર૦૧૮ની કમાણીને ધ્યાનમાં લઈએ અને ઈસ્યુ પછીના તમામ શેરના આધારે વહેંચીએ તો માગવામાં આવેલી ભાવ લગભગ ૧૮ની આસપાસના પી ઈ રેશિયોથી આવે છે. જે સામે આ ઉદ્યોગના શેર ૪૬ના પીઈની આસપાસ વેચાઈ રહેલ છે, તેમના ઓફર ડોકયુમેન્ટ મુજબ તેમણે મેઘમણી ઓર્ગેનાઈઝેશન, યસ કેમેક્ષ અને મહીક્રા કેમિકલ્સને તેમના લીસ્ટેડ હરિફ તરીકે દર્શાવેલ છે, જેઓ હાલમાં અનુક્રમે ૯, ૬૧ અને ૨૨૯ના પી ઈ રેશિયોથી વેચાઈ રહેલ છે. જો કે લીસ્ટેડ હરિફ કંપનીઓની સરખામણી ચુસ્ત રીતે કરી શકાય તેમ નથી. આ ઈસ્યુ વાજબી ભાવનો છે. આ કંપની તેનું પ.૮૦ કરોડ દેવું ચુકવી રહી છે, તેથી તેમના આર્થિક ખર્ચમાં સારી એવી બચત થશે જેના કારણે કંપની આગળ વધી શકશે.